钦定古今图书集成/明伦汇编/闺媛典/第265卷 > 李亭妻裴氏
## 钦定古今图书集成/明伦汇编/闺媛典/第265卷 > 李亭妻裴氏

按《清流县志》：裴氏，御史养清女。生而端慧，通经史，适
提学副使李于坚第三子亭。亭少有大志，草寇攻城
急，愤怒率民兵出城奋击，阵陷被害。裴闻报号恸气
绝，久之，救苏，誓曰：“不能杀贼以复仇，奚用生为！”仗剑
欲往，家人力止以危词。乃断荤茹素，课二子读书，历
三十年，备极辛苦，应候旌表。